Ettepanek: Nõukogu määrus, millega muudetakse määrust (EÜ) nr 639/2004 ühenduse äärepoolseimates piirkondades registreeritud kalalaevastike haldamise kohta /* KOM/2008/0444 lõplik - CNS 2008/0138 */





[pic] | EUROOPA ÜHENDUSTE KOMISJON | Brüssel 9.7.2008 KOM(2008) 444 lõplik 2008/0138 (CNS) Ettepanek: NÕUKOGU MÄÄRUS, millega muudetakse määrust (EÜ) nr 639/2004 ühenduse äärepoolseimates piirkondades registreeritud kalalaevastike haldamise kohta (komisjoni esitatud) SELETUSKIRI 1) ETTEPANEKU TAUST - Ettepaneku põhjused ja eesmärgid 30. märtsi 2004. aasta määruses (EÜ) nr 639/2004 (ühenduse äärepoolseimates piirkondades registreeritud kalalaevastike haldamise kohta) on sätestatud erandid määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikliga 13 ettenähtud laevastiku koosseisu arvamise / koosseisust väljaarvamise kavast ning 17. detsembri 1999. aasta määruses (EÜ) nr 2792/1999 (millega kehtestatakse kalandussektorile ühenduse struktuuriabi andmise üksikasjalikud eeskirjad ja kord) sätestatud keelust kasutada riiklikke vahendeid laevastiku moderniseerimiseks või uuendamiseks. Kõnealuste erandite tähtaega pikendati ühe aasta võrra pärast seda, kui nõukogus saavutati 19. juunil 2006 poliitiline kokkulepe seoses Euroopa kalandusfondiga. Asjaomastel liikmesriikidel riigiabi andmist võimaldava komisjoni õigusakti hilise vastuvõtmise ning laevatehaste piiratud võimsuse tõttu ei olnud siiski võimalik kinni pidada määrusega (EÜ) nr 639/2004 ettenähtud tähtajast, mille kohaselt tuleb uuendamiseks riigiabi saavad kalalaevad arvata laevastiku koosseisu 31. detsembriks 2008. Käesoleva ettepaneku eesmärk on pikendada kõnealust tähtaega ühe aasta võrra, et võimaldada asjaomastel liikmesriikidel täielikult kasutada 2006. aastal saavutatud kokkulepet. - Üldine taust Äärepoolseimate piirkondade kalalaevastike haldamise erikord tuleneb nende piirkondade erilisest struktuurilisest, sotsiaalsest ja majanduslikust olukorrast ühenduses. Äärepoolseimate piirkondade eripära tunnustatakse vastavalt asutamislepingu artikli 299 lõikele 2. - Ettepaneku valdkonnas kehtivad õigusnormid Äärepoolseimate piirkondade kalalaevastike haldamine on reguleeritud nõukogu 30. märtsi 2004. aasta määrusega (EÜ) 639/2004 ning komisjoni 9. detsembri 2004. aasta määrusega (EÜ) nr 2104/2004, millega sätestatakse nõukogu määruse (EÜ) nr 639/2004 üksikasjalikud rakenduseeskirjad. - Kooskõla Euroopa Liidu muude tegevuspõhimõtete ja eesmärkidega Ei kohaldata. 2) KONSULTEERIMINE HUVITATUD ISIKUTEGA JA MÕJU HINDAMINE - Konsulteerimine huvitatud isikutega Kirjavahetus asjaomaste liikmesriikidega juhtis komisjoni talituste tähelepanu kõnealusele probleemile. 212 - Eksperdiarvamuste kogumine ja kasutamine Välisekspertide arvamusi ei olnud vaja kasutada. - Mõju hindamine Käesoleva ettepaneku äärmiselt piiratud ulatuse tõttu ei ole mõju analüüs nõutav. 3) ETTEPANEKU ÕIGUSLIK KÜLG - Kavandatud meetmete kokkuvõte Laevastiku koosseisu täiendava püügimahu arvamise tähtaja pikendamine, mis on vajalik laevade uuendamiseks või moderniseerimiseks riigiabi toel. - Õiguslik alus Asutamislepingu artikkel 37 ja artikli 299 lõige 2. - Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. - Proportsionaalsuse põhimõte Ettepanek on proportsionaalsuse põhimõttega kooskõlas järgmis(t)el põhjus(t)el. Ei kohaldata. - Õigusakti valik Kavandatud õigusakt: määrus, millega muudetakse olemasolevat määrust. Muud õigusaktid ei oleks asjakohased järgmistel põhjustel: Ei kohaldata. 4) MÕJU EELARVELE Ettepanek ei mõjuta ühenduse eelarvet. 2008/0138 (CNS) Ettepanek: NÕUKOGU MÄÄRUS, millega muudetakse määrust (EÜ) nr 639/2004 ühenduse äärepoolseimates piirkondades registreeritud kalalaevastike haldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 ja artikli 299 lõiget 2, võttes arvesse komisjoni ettepanekut[1], võttes arvesse Euroopa Parlamendi arvamust[2] ning arvestades järgmist: (1) Nõukogu 30. märtsi 2004. aasta määrus (EÜ) nr 639/2004 (ühenduse äärepoolseimates piirkondades registreeritud kalalaevastike haldamise kohta)[3] võimaldab teha erandi nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta)[4] artiklist 13. Kõnealuse artikliga nähakse ette laevastiku koosseisu arvamise ja koosseisust väljaarvamise üldine korraldus. (2) Määruse (EÜ) nr 639/2004 artikli 2 lõikega 5 on riigiabi toel uuendatud laevade puhul kehtestatud koosseisu arvamise ja koosseisust väljaarvamise erandi kohaldamise aeg. Algselt määrati kõnealuseks tähtajaks 31. detsember 2007, kuid pärast 19. juunil 2006 nõukogus saavutatud poliitilist kokkulepet seoses Euroopa kalandusfondiga pikendati tähtaega 31. detsembrini 2008. (3) Komisjoni õigusakt, mis võimaldab asjaomastel liikmesriikidel anda riigiabi,[5] võeti vastu ettenähtust hiljem. Võttes arvesse asjaolu, et huvitatud laevatehaste võimsus on piiratud, on võimatu nõukogus 19. juunil 2006 saavutatud poliitilist kokkulepet täielikult rakendada 31. detsembriks 2008. (4) Seepärast on asjakohane pikendada määruse (EÜ) nr 639/2004 artikli 2 lõikes 5 sätestatud erandi kohaldamise aega veel ühe aasta võrra. (5) Määrust (EÜ) nr 639/2004 tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 639/2004 artikli 2 lõikes 5 asendatakse kuupäev 31. detsember 2008 kuupäevaga 31. detsember 2009. Artikkel 2 Määrus jõustub kahekümnendal päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT C ..., ..., lk … [2] ELT C ..., ..., lk … [3] ELT L 102, 7.4.2004, lk 9. Määrust on viimati muudetud määrusega (EÜ) nr 1646/2006 (ELT L 309, 9.11.2006, lk 1). [4] EÜT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1). [5] Suunised riigiabi kontrollimiseks kalandus- ja vesiviljelussektoris (ELT L 84, 3.4.2008, lk 10).